₹17.36 करोड़ का कलेक्शन किया; भारत में टॉम क्रूज की सबसे बड़ी फिल्म बनने के कगार पर
Mission Impossible 7 Box Office Collection (Worldwide) - टॉम क्रूज स्टारर हॉलीवुड फिल्म ‘मिशन इम्पॉसिबल- डेड रॉकिंग पार्ट 1’ भारत में शानदार कमाई कर रही है। फिल्म ने रविवार को 17.36 करोड़ का कलेक्शन किया
टॉम क्रूज स्टारर फिल्म ‘मिशन इम्पॉसिबल-7 भारत में शानदार कमाई कर रही है। फिल्म ने रविवार को 17.36 करोड़ रुपए का कलेक्शन किया। इस तरह फिल्म का टोटल कलेक्शन 63 करोड़ रुपए हो गया है। फिल्म बुधवार यानी 12 जुलाई को रिलीज हुई थी।
फिल्म ने रिलीज के पहले दिन 12.3 करोड़ रुपए की कमाई की थी, लेकिन दूसरे और तीसरे दिन कमाई में थोड़ी गिरावट देखने को मिली। हालांकि शनिवार और रविवार को फिल्म ने दोबारा कमाई की रफ्तार पकड़ ली है।
टॉम क्रूज की सबसे बड़ी फिल्म बनने के कगार पर
फिल्म जिस हिसाब से कमाई कर रही है, जल्द ही ये टॉप क्रूज की पिछली कुछ फिल्मों का रिकॉर्ड तोड़ सकती है। टॉम की पिछली फिल्म टॉप गन मेवरिक ने भारत में 35 करोड़ रुपए का ओवलऑल कलेक्शन किया था।
वहीं मिशन इम्पॉसिबल- फॉलआउट ने 80.20 करोड़ रुपए का बिजनेस किया था। मिशन इम्पॉसिबल-7 ने पहले पांच दिनों में ही 63 करोड़ रुपए की कमाई कर ली है। अगले दो दिनों में ये टॉम क्रूज की इंडिया में सबसे ज्यादा कमाई करने वाली फिल्म बन जाएगी।
सिर्फ पांच दिनों में पूरी दुनियाभर में 2,000 करोड़ का कलेक्शन किया
वर्ल्डवाइड कलेक्शन की बात करें तो फिल्म ने अब तक तकरीबन 2,000 करोड़ रुपए से ज्यादा की कमाई कर ली है। सिर्फ US के बॉक्स ऑफिस पर फिल्म ने 640 करोड़ रुपए का कलेक्शन किया है। बात फिल्म के बजट की करें तो ये तकरीबन 1,650 करोड़ रुपए में बनी है।
भारत में कमाई के रिकॉर्ड बनाती हैं हॉलीवुड फिल्में
भारत में हॉलीवुड फिल्मों का क्रेज सालों से रहा है। अवतार और एवेंजर्स सीरीज की फिल्मों ने यहां रिकॉर्डतोड़ कमाई की थी। पिछले साल रिलीज हुई फिल्म अवतार-2 ने 378.22 करोड़ का कलेक्शन किया था।
इसके अलावा मार्वेल सीरीज की फिल्मों की लोकप्रियता तो अलग लेवल की होती है। एवेंजर्स एंडगेम ने 373.22 करोड़ रुपए की कमाई की थी। स्पाइडर मैन सीरीज की पॉपुलैरिटी भी किसी से छिपी नहीं है। स्पाइडर मैन, नो वे होम ने भारत में 218.41 करोड़ रुपए का कलेक्शन किया था।